Smjerźeca krjasa

Smjerźeca krjasa (Lepidium ruderale) je rostlina ze swójźby kśicnokwětarjowych rostlinow (Brassicaceae).

 Wopis 
Smjerźeca krjasa jo jadnolětna abo dwójolětna rostlina, kótaraž dośěgnjo wusokosć wót 10 až do 30 cm. Rostlina wósebnje pśi rozrybowanju wjelgin njepśijaznje za urinom smjerźi.

Kijaški su górjejce zwětšego roznogaśowane a wjelgin krotko kósmate.

 Łopjena 
Dolne łopjena su našćěpane, mjaztym až górne łopjena su lěbda 2 mm šyroke.

 Kwiśonki 
Kwiśo wót maja až do oktobra. Kwiśonki su małučke a njamaju žedne kronowe łopjeńka abo kronowe łopjeńka su krotše ako keluškowe łopjeńka. Wóni stoje na kóncu kijaškow a gałuzow. Styri jajojte keluškowe łopjeńka dośěgnu dłujkosć wót 0,5 až do 1 mm.

 Płody 
Owalne tšuki su śańko kśidłate a dośěgnu dłujkosć wót 3 mm. Jich wogonki kśiwje wotstoje.

 Stojnišćo 
Rosćo na drogach, na zeleznicowym terenje a na nadroznych kšomach. Ma lubjej suche, kšute pěskowe, šćerkowe abo glinjane zemje.

 Rozšyrjenje 
Rostlina jo w Europje rozšyrjona.

 Wužywanje 

 Pódobna družyna 
 Zagrodna krjasa (Lepidium sativum) njasu běłe kronowe łopjeńka. Ma typiski wóń krjasy.

 Nožki 

 Žrědła  
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, bok 362 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, bok 348 

Kategorija: Kśicnokwětarjowe rostliny